Alte 80 de cazuri nou-confirmate de rujeolă au fost raportate în ultima săptămână, cele mai multe - 54 - fiind în Prahova, anunţă Centrul Naţional de Supraveghere şi Control al Bolilor Transmisibile (CNSCBT). Numărul total al îmbolnăvirilor ajunge astfel la 15.267, din care 59 de decese.

Potrivit CNSCBT, numărul total de cazuri confirmate cu rujeolă în România raportate până în 14 septembrie este 15.267, din care 59 de decese.

În perioada 10-14 septembrie, au fost raportate încă 80 de cazuri nou confirmate în 9 judeţe şi în municipiul Bucureşti.

Astfel, în Prahova au fost raportate 54 de cazuri, în Bihor, Buzău şi Călăraşi - câte cinci, în Iaşi şi Neamţ - câte trei, în Botoşani - două, iar în Bacău, Bucureşti şi Suceava - câte unul.

Rujeola (pojarul) este o boală infecţioasă care adesea duce la complicaţii.

Articolul de mai sus este destinat exclusiv informării dumneavoastră personale. Dacă reprezentaţi o instituţie media sau o companie şi doriţi un acord pentru republicarea articolelor noastre, va rugăm să ne trimiteţi un mail pe adresa abonamente@news.ro.